## El Consell destina dos milions a les cambres de comerç per a impulsar accions d’ocupabilitat entre la joventut

*** El Consell ha aprovat un conveni entre Labora i el Consell de Cambres de la Comunitat Valenciana per a establir esta col·laboració**

El Consell ha aprovat un conveni de col·laboració entre Labora i el Consell de Cambres Oficials de Comerç, Indústria, Servicis i Navegació de la Comunitat Valenciana per a la realització d’itineraris formatius dirigits a persones jóvens beneficiàries del Sistema Nacional de Garantia Juvenil, per un import de dos milions d’euros.

A través d’este acord el Consell busca impulsar accions per a augmentar la qualificació professional i la millora de l’ocupabilitat de persones jóvens no ocupades ni integrades en els sistemes d’educació o formació, perquè puguen rebre una oferta d’ocupació, educació contínua o formació d’aprenent després d’acabar l’educació formal.

L’acord es desenrotlla en execució del Pla de capacitació del Programa integral de qualificació i ocupació.

Este pla és un conjunt d’accions variades, dissenyades com un itinerari formatiu complet, que partix d’una orientació vocacional per a continuar amb una formació troncal, una altra específica, i, finalment, amb mesures i accions d’acostament a les empreses i la inserció laboral.

Es tracta amb això de donar una resposta d’orientació i formació a persones jóvens i a les empreses, amb tota la brevetat de temps possible.

Fecha: 03/12/2024